Toti anauen nauèth afaitadi e damb es peus bracadi, isolant es aurelhes des caps; enquia e tot quauqui uns d’eri, en auer-se lheuat abans de punta de dia e damb pòca lum entà afaitar-se, s’auien engarrapar dejós de nas o ath long des caròles, en tot costar-se ues pelades amples coma un escut de tres francs, que, alugades damb er aire deth maitin, empeirauen un shinhau damb ues plapes rosades aqueri ròstres blanqui e ludenti.